16. ΑΝΑΓΚ. ΝΟΜΟΣ υπ’ αριθ. 338 της 22/24 Μαΐου 1945 Περί καταργήσεως των Νόμων και Δ/των των εκδοθέντων επί κατοχής και αφορώντων τα παντός είδους νοσηλευτικά ιδρύματα αρμοδιότητος Υπουργείου Υγιεινής και Κοινωνικής Προνοίας. Άρθρ.1.-1.Η λειτουργία των Νοσηλευτικών Ιδρυμάτων Νομικών Προσώπων Δημοσίου Δικαίου, αρμοδιότητος Υπουργείου Υγιεινής και Κοινωνικής Προνοίας, διέπεται εφεξής υπό των διατάξεων του υπ’ αριθ. 965/1937 Νόμου περί οργανώσεως των Δημοσίων Υγειονομικών και Νοσηλευτικών Ιδρυμάτων, ως ούτος ετροποποιήθη δια των υπ’ αριθ. 2369/1940 Α. Νόμου περί τροποποίησεως και συμπληρώσεως του Α.Ν. 965/1937 κλπ και 2769 του Ιαν. 1941 περί τροποποιήσεως και συμπληρώσεως του Α.Ν. 965/1937 κλπ διατηρουμένων εν ισχύϊ και των διατάξεων του υπ’ αριθ. 312/1936 Α. Νόμου περί οργανώσεως και λειτουργίας του εν Αθήναις Νοσοκομείου-Σανατορίου «η Σωτηρία» ως ετροποποιήθησαν δια του υπ’ αριθ. 965/1937 Νόμου. Σελ.108 2.Εις τας διατάξεις του παρόντος άρθρου δεν υπάγονται τα Δημόσια Νοσηλευτικά Ιδρύματα, ως και τα τοιαύτα Νομικά Πρόσωπα Δημοσίου Δικαίου, ων η λειτουργία διέπεται υπό ειδικών Νόμων εκδοθέντων προ της 27 Απρ. 1941. Άρθρ.2.-Η λειτουργία των Νοσηλευτικών Ιδρυμάτων Νομικών Προσώπων Ιδιωτικού Δικαίου, συσταθέντων δια διαθηκών ή δωρεών ή υπό Φιλανθρωπικών Οργανώσεων, διέπεται εφεξής υπό των διατάξεων των Νόμων, Δ/των, ιδρυτικών πράξεων ή καταστατικών αυτών, ως ταύτα είχον προ της 27 Απρ. 1941, ως και υπό των διατάξεων του υπ’ αριθ. 291/1945 Α. Νόμου. Άρθρ.3-7.(Μεταβατικαί διατάξεις). Άρθρ.8.-1.Δι’ αποφάσεως του Υπουργού Υγιεινής και Κοινωνικής Προνοίας, δύναται να επιβληθή εις τα εν τω άρθρ. 2 του παρόντος διαλαμβανόμενα Νοσηλευτικά Ιδρύματα Ιδιωτικού Δικαίου η υποχρέωσις περί παροχής δωρεάν η επί ηλαττωμένοις νοσηλείοις μέχρι 2/3 του όλου αριθμού των κλινών αυτών δια νοσηλείαν απόρων. 2.Δι’ αποφάσεως κοινής του αυτού Υπουργού και του Υπουργού των Οικονομικών, παρέχεται εκάστοτε εις τα Νοσηλευτικά Ιδρύματα, περί ων το άρθρ. 2 του παρόντος, κατόπιν αιτήσεως των Διοικητικών Συμβουλίων αυτών, οικονομική ενίσχυσις προς κάλυψιν του γενικού κόστους της δωρεάν ή με ηλαττωμένας τιμάς νοσηλείας ασθενών, ως και της λειτουργίας των εξωτερικών δια τους απόρους ιατρείων αυτών. Άρθρ.9.-1.Καταργούνται: 1.Το Ν.Δ. 88 της 27/28 Μαΐου 1941 «περί αρμοδιότητος του Υπουργού Προνοίας επί του προσωπικού των Νοσηλευτικών Ιδρυμάτων». 2.Το Ν.Δ. 194 της 17/18 Ιουν. 1941 «περί κωδικοποιήσεως και συμπληρώσεως των διατάξεων περί των αρμοδιοτήτων των Υπουργών εις ό,τι αφορά την αρμοδιότητα του Υπουργού Υγιεινής και Κοινωνικής Προνοίας. 3.Το Ν.Δ. 289 της 15/18 Ιουλ. 1941 περί ρυθμίσεως ζητημάτων τινών αναγομένων εις την επιστημονικήν λειτουργίαν των Νοσηλευτικών και Υγειονομικών Ιδρυμάτων. 34.Β.α.13-16 Νοσηλευτικά Ιδρύματα 4.Το Ν.Δ. 688 της 30 Οκτ./12 Νοεμ. 1941 περί τροποποιήσεως του υπ’ αριθ. 289/1941 Ν.Δ/τος. 5.Το Ν.Δ. 939 της 21/27 Ιαν. 1942 περί της ισχύος του υπ’ αριθ. 688 του 1941 Ν.Δ/τος. 6.Το Ν.Δ. 2113 της 26 Ιαν./10 Φεβρ. 1943 περί τροποποιήσεως και συμπληρώσεως της περί Νοσηλευτικών Ιδρυμάτων Νομοθεσίας κλπ. 7.Το Κ.Δ. από 12/13 Μαρτ. 1942 περί εγκαταστάσεως εν τω εν Αθήναις Θεραπευτηρίω «Ευαγγελισμός» διαφόρων κλινικών του Πανεπιστημίου. 8.Το Κ.Δ. από 28 Ιαν./11 Μαρτ. 1943 περί τροποποιήσεως του από 12 Μαΐου 1942 Δ/τος. ΙΙ.Επίσης δεν έχουσιν εφαρμογήν δια το Θεραπευτήριον ο «Ευαγγελισμός» αι διατάξεις των υπ’ αριθ. 972/1937 και 2051/1939 Α. Νόμων. Ομοίως καταργείται και πάσα άλλη διάταξις αντικειμένη αμέσως ή εμμέσως εις την παρ. 5 και υπό στοιχ. Δ' της από 18 Οκτ. 1935 Συντακτ. Πράξεως, την επαναλαβούσαν την διάταξιν του άρθρ. 20 του Συντάγματος. Πάσα γενική ή ειδική διάταξις αντικειμένη εις τον παρόντα Νόμον καταργείται. Ο παρών Νόμος, συντακτικού χαρακτήρος και περιεχομένου εις ό,τι αφορά την δυνάμει του άρθρ. 9 του παρόντος κατάργησιν Συντακτικών Πράξεων, ισχύει από της Δημοσιεύσεώς του εις την Εφημερίδα της Κυβερνήσεως.

[Source: greek_legal_code_raptarchis | Tokens: 3453]